Il-Kap tal-Oppożizzjoni u tal-Partit Nazzjonalista Adrian Delia, kif għamel fil-messaġġ tiegħu għall-Milied, anke fil-messaġġ tal-Ewwel tas-Sena, ftakar f’min matul din is-sena ma għaddiex minn żmien faċli. Hu għamel dan fl-istess waqt li tenna l-messaġġ tal-Partit Nazzjonalista, dak li pajjiżna għandu jkollu soċjetà li jimpurtaha. Fid-dawl ta’ dan, Adrian Delia fakkar li l-Partit Nazzjonalista diġa’ beda jaħdem biex pajjiżna jkun lest għal dawn l-isfidi li qed jaffaċċaw persuni f’pajjiżna, liema sfidi naffrontawhom b’fiduċja.